सामग्री: आधी समाजवादी पक्षानं इथून शालिनी यादव यांना उमेदवारी जाहीर केली होती, मात्र आपला उमेदवार मागे घेत समाजवादी पक्षानं यादव यांना उमेदवारी दिली आहे.

तेज बहादूर यादव हे नाव दोन वर्षांपूर्वी प्रसिद्धीच्या झोतात आलं होतं. बीएसएफच्या जवानांना मिळणाऱ्या जेवणाची तक्रार त्यांनी फेसबुकवर एका व्हीडिओच्या माध्यमातून केली होती. "वरिष्ठांकडे तक्रार केल्यानंतरही कोणी आमचं गाऱ्हाणं ऐकत नाही. गृह मंत्रालयाला पत्र पाठवूनही काही कारवाई झाली नाही," असं तेज बहादूर यांनी म्हटलं होतं. त्यांचा तो व्हीडिओ सोशल मीडियावर व्हायरल झाला होता. 

तेज बहादूर यांच्या या व्हीडिओनं सेना आणि राजकीय वर्तुळात काही काळ चांगलीच खळबळ उडाली होती. याप्रकरणी चौकशीचे आदेश दिले गेले आणि त्यानंतर तेज बहादूर यांना BSF मधून काढून टाकण्यात आलं. 

उत्तर प्रदेशमध्ये सपा आणि बसपानं युती केली आहे. वाराणसीची जागा ही समाजवादी पक्षाच्या वाट्याला आली आहे.  याखेरीज काँग्रेसकडून अजय राय हे वाराणसीमधून मोदींविरोधात निवडणूक लढवत आहे. 

मोदींना विरोध का? 

तेज बहादूर हे मूळचे हरियाणाचे आहेत. मग त्यांनी वाराणसीमधून थेट पंतप्रधानांविरोधात निवडणूक लढवण्याचा निर्णय का घेतला?

लष्कराचं राजकीय भांडवल करणाऱ्यांना मला हरवायचं आहे, असं तेज बहादूर सांगतात. 

त्यांनी म्हटलं, "काशी विश्वनाथाच्या आशीर्वादानं मला नकली चौकीदाराला हरवायचं आहे. जे लोक सैन्याचा राजकारणासाठी वापर करत आहेत, त्यांना पराभूत करायचं आहे. त्यांनी आपल्या सैन्याची बदनामी केली. त्यांच्या प्रचारामुळं सैनिकांचं मनोबल कमी झालं." 

उरी हल्ल्यानंतर भारतीय लष्करानं केलेला सर्जिकल स्ट्राइक आणि पुलवामा हल्ल्यानंतर भारतीय वायुदलानं केलेल्या एअर स्ट्राइकचं श्रेय भाजपचे नेते आणि कार्यकर्ते पंतप्रधान मोदींना देतात.  

सैन्याला निर्णय स्वातंत्र्य न दिल्यानं देशात इतके हल्ले झाल्याचा आरोप करत पंतप्रधान मोदी अनेकदा मागील सरकारांना दोष देतात. 

यावर बोलताना तेज बहादूर यादव म्हणतात, "लष्करानं पहिल्यांदाच सर्जिकल स्ट्राइक किंवा एअर स्ट्राइक केलाय अशातला भाग नाहीये. यापूर्वीही लष्कराकडून अशाप्रकारची कारवाई केली जात होती. मात्र त्याचं राजकारण कधी झालं नाही. सध्याचं सरकार लष्कराच्या कारवाईचंही भांडवल करत आहे. त्यामुळं त्यांना प्रत्युत्तर देण्यासाठी मी निवडणूक लढत आहे."

"आजपर्यंत जवानांनी देशाच्या सीमेचं रक्षण केलं होतं. मात्र जोपर्यंत...\nमागील सामग्री खालीलप्रमाणे सारांशित केली जाऊ शकते:
पंतप्रधान नरेंद्र मोदींविरोधात वाराणसीमधून अपक्ष निवडणूक लढवत असलेले माजी सैनिक तेज बहादूर यादव यांना समाजवादी पक्षानं आता उमेदवारी दिली आहे.